ສະໝານ ວິຍາເກດ

ທ່ານ ພົນໂທ ສະໝານ ວິຍະເກດ ເກີດເມື່ອວັນທີ 3 ມີນາ 1927

ທີ່ ບ້ານດົງ, ເມືອງພິຈິດ, ຈັງຫວັດພິຈິດ, ປະເທດໄທ.

ເສຍຊີວິດເມື່ອວັນທີ່ 22/7/2016 ທີ່ກຳແພງນະຄອນ 

(ນະຄອນຫລວງວຽງຈັນ)
ການເຄື່ອນໄຫວປະຕິວັດແຕ່ລະໄລຍະ
ທ່ານ ໄດ້ເຂົ້າຮ່ວມຂະບວນການຕໍ່ສູ້ກູ້ຊາດເລີ່ມຕັ້ງແຕ່ປີ 1945 ເປັນຕົ້ນມາ. 
ປີ 1945-1948 ເປັນທະຫານອິດສະຫຼະ( ກູ້ຊາດ ) ເຄື່ອນໄຫວຢູ່ຕາມເຂດຊາຍແດດນາມ. 
ປີ 1948 ເປັນຫົວໜ້າການເມືອງຂອງໝວດທະຫານລາວອິດສະຫຼະກອງຮ້ອຍໄຊຈັກກະພັດ ແຂວງຈໍາປາສັກ. 
ປີ 1949 ໄດ້ເຂົ້າເປັນສະມາຊິກພັກກອມມູນິດອິນດູຈີນ 
ປີ 1950-1954 ເປັນຮອງຫົວຫນ້າຫ້ອງການເມືອງທະຫານເຂດໃຕ້ລາວ ທີ່ແຂວງອັດຕະປື 
ປີ 1954-1960 ເປັນນາຍພົນ, ຮັບຜິດຊອບພະແນກຈັດຕັ້ງຫ້ອງການການເມືອງກອງບັນຊາການສູງສຸດ ຂອງກອງທັບປົດປ່ອຍປະຊາຊົນລາວ. 
ປີ 1960-1969 ເປັນເລຂາຄະນະພັກ ຮັບຜິດຊອບການເມືອງກອງບັນຊາການທະຫານແຂວງຊຽງຂວາງ 
ປີ 1970-1973 ເປັນເລຂາຄະນະພັກ ທັງເປັນຫົວໜ້າກອງບັນຊາການທະຫານເຂດໃຕ້ລາວ. 
ໃນເດືອນ 2 ປີ 1972 ກອງປະຊຸມໃຫຍ່ຄັ້ງທີ 2 ຂອງພັກປະຊາຊົນປະຕິວັດລາວ ໄດ້ຖືກເລືອກຕັ້ງເປັນກໍາມະການຄະນະບໍລິຫານງານສູນກາງພັກ. 
ປີ 1973-1975 ເປັນຫົວໜ້າຫ້ອງການເມືອງກອງບັນຊາການທະຫານສູງສຸດກອງທັບປົດປ່ອຍປະຊາຊົນລາວ. 
ປີ 1975-1981 ເປັນຮອງລັດຖະມົນຕີ ກະຊວງປ້ອງກັນປະເທດ ທັງຖືກແຕ່ງຕັ້ງເປັນຫົວໜ້າກົມໃຫຍ່ການເມືອງກອງທັບປະຊາຊົນ ປະຕິວັດລາວ. ໄດ້ຮັບການປະດັບຊັ້ນເປັນພົນໂທຂອງກອງທັບປະຊາຊົນລາວ. 
ປີ 1982-1986 ໃນກອງປະຊຸມໃຫຍ່ຄັ້ງທີ III ຂອງພັກປະຊາຊົນປະຕິວັດລາວ ໄດ້ຖືກເລືອກຕັ້ງເປັນກໍາມະການຄະນະບໍລິຫານງານສູນກາງພັກ, ໄດ້ຖືກເລືອກຕັ້ງເປັນເລຂາທິການສູນກາງພັກ ທັງເປັນຫົວໜ້າຄະນະຈັດຕັ້ງສູນກາງພັກ. 
ປີ 1986-1988 ໃນກອງປະຊຸມຄັ້ງທີ IV ຂອງພັກປະຊາຊົນປະຕິວັດລາວ ໄດ້ຖືກເລືອກຕັ້ງເປັນກໍາມະການກົມການເມືອງສູນກາງພັກ ເປັນເລຂາທິການສູນກາງພັກ, ຫົວໜ້າຄະນະຈັດຕັ້ງສູນກາງພັກ. 
ປີ 1988-1991 ເປັນລັດຖະມົນຕີ ກະຊວງສຶກສາທິການ 
ປີ 1991 ໃນກອງປະຊຸມໃຫຍ່ຄັ້ງທີ V ຂອງພັກປະຊາຊົນປະຕິວັດລາວ ໄດ້ຖືກເລືອກຕັ້ງເປັນກໍາມະການກົມການເມືອງສູນກາງພັກ ທັງເປັນລັດຖະມົນຕີກະຊວງສຶກສາທິການ. 
ປີ 1992 ໄດ້ຖືກເລືອກຕັ້ງເປັນປະທານສະພາແຫ່ງຊາດ ຊຸດທີ III 
ປີ 1996 ໃນກອງປະຊຸມໃຫຍ່ຄັ້ງທີ VI ຂອງພັກປະຊາຊົນປະຕິວັດລາວ ໄດ້ຖືກເລືອກຕັ້ງເປັນກໍາມະການກົມການເມືອງສູນກາງພັກ. 
ປີ 1997 ໄດ້ຖືກເລືອກຕັ້ງເປັນປະທານສະພາແຫ່ງຊາດ ຊຸດທີ IV 
ປີ 2001 ໃນກອງປະຊຸມໃຫຍ່ຄັ້ງທີ VIII ຂອງພັກປະຊາຊົນປະຕິວັດລາວ ໄດ້ຖືກເລືອກຕັ້ງເປັນກໍາມະການກົມການເມືອງສູນກາງພັັກ. 
ປີ 2002 ໄດ້ຖືກເລືອກຕັ້ງເປັນປະທານສະພາແຫ່ງຊາດ ຊຸດທີ V 
ປີ 2006 ໃນກອງປະຊຸມໃຫຍ່ຄັ້ງທີ VII ຂອງພັກປະຊາຊົນປະຕິວັດລາວ ໄດ້ຖືກເລືອກຕັ້ງເປັນກົມການເມືອງສູນກາງພັກ. 
ຮັບຜິດຊອບເປັນຫົວໜ້າຄະນະຊີ້ນໍາວຽກງານແນວຄິດ, ທິດສະດີ, ວັດທະນະທໍາສູນກາງພັກ. 
ຮັບຜິດຊອບເປັນຫົວໜ້າຄະນະຊີ້ນໍາວຽກງານຮຽບຮຽງປະຫວັດສາດສາຍພົວພັນພິເສດລາວ-ຫວຽດນາມ ຮ່ວມສໍາພັນສູ້ຮົບແຕ່ປີ 1930-2007. 
ປີ 2006-2011 ໄດ້ຖືກເລືອກຕັ້ງເປັນຫົວໜ້າໂຄສະນາອົບຮົມສູນກາງພັກ. 
ປີ 2011 ຍ້ອນສຸຂະພາບ ແລະ ອາຍຸກະສຽນສູງ ຈຶ່ງສະໝັກຂໍລາພັກ
ການຈາກໄປ
ມາເຖິງວັນທີ 22ກໍລະກົດ ປີ 2016 ທ່ານຈິ່ງໄດ້ເຖິງແກ່ມໍລະນະກຳ ດ້ວຍໂລກຊະລາ ລວມອາຍຸ 89ປີ.
ແຫຼ່ງອ້າງອີງ
1.https://www.tholakhong.com/2016/07/blog-post_39.html